pythainlp/thai_wikipedia_clean_20230101 huggingface dataset:
คณะชั้นสามของนักบุญดอมินิก  หรือคณะดอมินิกันชั้นสาม คือกลุ่มคริสต์ศาสนิกชนโรมันคาทอลิกที่เป็นสมาชิกคณะดอมินิกัน แต่ไม่ได้ถือคำปฏิญาณอย่างสง่า (solemn vows) การเรียกว่าคณะชั้นสามนั้นเพื่อให้ต่างจากคณะของไฟรเออร์ซึ่งเป็นคณะชั้นหนึ่ง และคณะของนักพรตหญิงซึ่งเป็นคณะชั้นสอง
ในปัจจุบันมีคณะดอมินิกันชั้นสามอยู่หลายคณะ กระจายอยู่ในหลายประเทศทั่วโลก แต่ละคณะมีชื่อเรียกแตกต่างกันไป
สมาชิกคณะดอมินิกันชั้นสาม แบ่งออกเป็น 2 ประเภท คือ เรกิวลาร์และเซคิวลาร์
วัดหนองบัว ตลิ่งชัน จังหวัดสระบุรี
มะม่วงกะเลิง
มะม่วงกะเลิงหรือมะม่วงขี้กวาง เป็นพืชในวงศ์ Anacardiaceae เป็นไม้ยืนต้น ใบบางคล้ายกระดาษ ดอกช่อออกตามปลายกิ่ง ดอกสีเขียวอมขาวหรือเหลืองอ่อน ก้านดอกยาว ดอกย่อยขนาดเล็ก กลิ่นหอม ผลคล้ายมะม่วงขนาดเล็ก สุกแล้วสีเหลืองอ่อน เนื้อสีเหลือง นุ่มมีเส้นใยมากและฉ่ำน้ำ พบทั่วไปในภาคใต้ของไทยไปจนถึงปาปัวนิวกินี ผลเมื่อสุกเนื้อเหลวเป็นน้ำ รับประทานโดยการเจาะผลแล้วดูด ผลดิบกินกับน้ำปลาหวาน
สมเด็จพระราชินีรัตนาราชยลักษมีเทวีศาหะ
สมเด็จพระราชินีโกมลราชยลักษมีเทวีศาหะ
เจ้าชายปารัสวีรพิกรมศาหเทวะ มกุฎราชกุมารแห่งเนปาล
เจ้าหญิงปุรณิการาชยลักษมีเทวีศาหะ
เจ้าหญิงหิมาณีราชยลักษมีเทวีศาหะ มกุฎราชกุมารีแห่งเนปาล
สมเด็จพระราชาธิบดีชญาเนนทรวีรวิกรมศาหเทวะ
สมเด็จพระราชาธิบดีทิเปนทรพีรพิกรมศาหเทวะ
สมเด็จพระราชาธิบดีพีเรนทรพีรพิกรมศาหเทวะ
สมเด็จพระเจ้ามเหนทรพีรพิกรมศาหเทวะ
สมเด็จพระเจ้าตริภูวนพีรพิกรมศาหเทวะ
สมเด็จพระเจ้าปฤถวีพีรพิกรมศาหเทวะ
เจ้าหญิงปุรณิกาแห่งเนปาล
คีรีชา ปราสาท โกอีราละ
คีรีชา ปรสาท โกอิราลา
บาเธเลมี ฟาน เอค
โดเรียน ฟัน ไรเซลแบร์ก
ยูเอสเอส อินเดียแนโพลิส
ยูเอสเอส "อินเดียแนโพลิส"  คือ เรือลาดตระเวนหนักชั้นพอร์ตแลนด์ของกองทัพเรือสหรัฐอเมริกา ตั้งชื่อเป็นเกียรติแก่เมืองอินเดียแนโพลิส รัฐอินดีแอนา ใช้งานวันแรกเมื่อวันที่ 7 พฤศจิกายน ค.ศ. 1931
เรือนี้เป็นเรือธงของพลเรือเอก เรมอนด์ สปรูแอนซ์ (Raymond Spruance) ขณะที่เขาสั่งกองเรือรบที่ห้าในสนามรบทั่วมหาสมุทรแปซิฟิกกลาง การจมของเรือลำนี้นำไปสู่การสูญเสียชีวิตในคราวเดียวครั้งใหญ่ที่สุดในประวัติศาสตร์กองทัพเรือสหรัฐ เมื่อวันที่ 30 กรกฎาคม ค.ศ. 1945 หลังจากการส่งระเบิดปรมาณูลูกแรกสู่ฐานทัพอากาศสหรัฐที่ทีเนียน (Tinian) เรือถูกโจมตีด้วยตอร์ปิโดของเรือดำน้ำจักรวรรดิญี่ปุ่น I-58 ส่งผลให้เรือจมลงใน 12 นาที ด้วยจำนวนลูกเรือกว่า 1,196 คน และประมาณ 300 คน จมลงพร้อมไปกับเรือ ในขณะที่ลูกเรือ 900 คนที่รอดชีวิตต้องเผชิญหน้ากับสภาวะที่ร่างกายมีอุณหภูมิต่ำเกินไป การขาดน้ำ การถูกพิษจากน้ำเค็ม และการโจมตีจากฉลาม ขณะที่กำลังลอยด้วยเรือชูชีพและเกือบจะไม่มีอาหารและน้ำ ทหารเรือเรียนรู้การใช้ชีวิตหลังจากการจมจนกระทั่งพวกเขาถูกช่วยชีวิตใน 4 วันต่อมาโดยลูกเรือของเครื่องบินรบเวนทูรา (PV-1 Ventura) ในระหว่างการตรวจตราในหน้าที่ มีเพียงทหารเรือ 317 คน ที่รอดชีวิต
วัดช่องลม กรุงเทพฯ
สนามกีฬาในร่มวินเซนส์
รัฐบาลผสมแห่งชาติ (1916)
อธิการิณีเจ้าคณะแขวง
เซ็นทรัลพลาซา ศาลายา
วัดลำบัว
วัดลำบัว ตั้งอยู่เลขที่ 57/9 บ้านลำบัว หมู่ที่ 3 ตำบลหันตะเภา อำเภอวังน้อย จังหวัดพระนครศรีอยุธยา ที่ดินที่ตั้งวัดเนื้อที่ 11 ไร่ 2 งาน.
วัดลำบัว สร้างขึ้นเมื่อ วันที่ 22 เมษายน พ.ศ. 2526 โดยมี นางน้อม ตามสกุล เป็นผู้บริจาคที่ดินให้เป็นที่สร้างวัด และมี นายสำรวย วิงเจริญ กำนันตำบลหันตะเภา เป็นผู้ติดต่อขออนุญาตตั้งวัดจากทางราชการ กระทรวงศึกษาธิการได้ประกาศให้ตั้งวัด เมื่อวันที่ 7 เดือนมิถุนายน พ.ศ. 2536 โดยสังกัดคณะสงฆ์มหานิกาย มีฐานะเป็นวัดราษฎร์ ได้รับพระราชทานวิสุงคามสีมา วันที่ 13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร.
นอกจากนี้ ยังมี ฌาปนสถาน 1 หลัง และ หอระฆัง 1 หลัง
ฟลาโวนอยด์
ฟลาโวนอยด์ หรือไบโอฟลาโวนอยด์ เป็นเมทาบอไลต์ที่สองของพืชกลุ่มหนึ่ง ฟลาโวนอยด์เคยถูกเรียกว่า วิตามินพี อาจเนื่องจากผลต่อสภาพให้ซึมผ่านได้ของหลอดเลือดฝอย) ระหว่างกลางคริสต์ทศวรรษ 1930 ถึง 1950 แต่หลังจากนั้นไม่ใช้แล้ว
ในทางเคมี,มีโครงสร้างที่มี 15 คาร์บอนโดยประกอบด้วย 2 วงฟีนิล(A และ B) และ 1 Heterocyclic ring เขียนย่อได้ว่า C6-C3-C6 ตามการเขียนของ IUPAC
วัดลำบัว พระนครศรีอยุธยา
วิตามินพี
สนามกีฬามัคแมน
สนามกีฬามัคแมน ( , ) ตั้งอยู่ที่เมืองแคลกะรี แคนาดา เป็นสนามกีฬาขนาดใหญ่อันดับที่ 4 ของแคนาดา
ในปี ค.ศ. 1988 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1988
Pristoidei
สนามกีฬาไรซ์-เอ็กเคิลส์
สนามกีฬาไรซ์-เอ็กเคิลส์  ตั้งอยู่ภายในอาณาเขตของ มหาวิทยาลัยยูทาห์ เมืองซอลต์เลกซิตี รัฐยูทาห์ สหรัฐอเมริกา
ในปี ค.ศ. 2002 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2002
ตาโปน
ตาโปน  คือ ตาโป่งออกนอกเบ้าตาทางด้านหน้า อาจเป็นสองข้าง (มักพบในโรคเกรฟส์) หรือข้างเดียวก็ได้ (พบในเนื้องอกเบ้าตา) การพลัดที่จากเบ้าตาอย่างสมบูรณ์หรือบางส่วนอาจเกิดขึ้นได้จากการบาดเจ็บหรือการบวมของเนื้อเยื่อโดยรอบอันเนื่องจากการบาดเจ็บ
ในกรณีโรคเกรฟส์ การพลัดที่ของตาเกิดขึ้นจากการสะสมเนื้อเยื่อเกี่ยวพันผิดปกติในเบ้าตาและกล้ามเนื้อนอกตา ซึ่งเห็นได้ด้วย CT หรือ MRI
หากไม่ได้รับการรักษา ตาโปนสามารถทำให้หนังตาไม่สามารถปิดระหว่างนอนหลับทำให้กระจกตาแห้งและเสียหาย อาการแทรกซ้อนที่เกิดขึ้นได้อีกอย่างหนึ่งอาจเป็นในรูปตาแดงหรือระคายเคือง เรียก "เยื่อบุตาและกระจกตาอักเสบลิมบิกบน" (superior limbic keratoconjunctivitis) ซึ่งพื้นที่เหนือกระจกตาอักเสบเนื่องจากการเสียดสีเพิ่มขึ้นเมื่อกระพริบตา กระบวนการซึ่งก่อการพลัดที่ของตายังอาจกดเส้นประสาทตาหรือหลอดเลือดแดงตา ทำให้ตาบอดได้
โรคคอพอกเป็นพิษ
เยฟกีนี คีซีน
เยฟกีนี อีโกเรวิช คีซีน  เป็นนักเปียโนคลาสสิคของรัสเซีย คีซินเป็นอัจฉริยะด้านเปียโนและมีชื่อเสียงในระดับโลกตั้งแต่ยังเด็ก เขาได้รับสัญชาติอังกฤษในปี 2002 และอิสราเอล ในปี 2013
คีซีนเกิดในกรุงมอสโก ในครอบครัวที่มีเชื้อสายยิว เขาได้รับการยอมรับว่าเป็นอัจฉริยะด้านเปียโนตั้งแต่ 6 ขวบ โดยเขาศึกษาเปียโนที่วิทยาลัยดนตรีรัฐจีเนซีน ในฐานะนักเรียนผู้มีพรวสรรค์พิเศษ ต่อมา เมื่อเขาอายุได้ 10 ปี เขาก็ได้บรรเลงร่วมกับวงออร์เคสตราเป็นครั้งแรก โดยเขาได้บรรเลง Piano Concerto No. 20 in D minor ของ โมซาร์ท
พรสวรรค์ของเขาเริ่มเป็นที่รู้จักในระดับโลกในปี 1984 เมื่อเขาอายุได้ 12 ขวบ เมื่อเขาได้ร่วมบรรเลงคอนแชร์โตของโชแปงกับวง มอสโกพิลฮาร์โมนิก ออร์เคสตรา ที่หอประชุมใหญ่แห่งกรุงมอสโก หนึ่งปีหลังจาดนั้น เขาได้ไปแสดงที่ยุโรปตะวันออก และปีถัดมาที่ญี่ปุ่น และปีถัดมาที่กรุงเยอรมนีและสหราชอาณาจักร
คีซีนได้รับการยกย่องและรางวัลมากมาย อาทิ สมาชิกเกียรติยศแห่งราชวิทยาลัยการดนตรี ในปี 2005, รางวัลแกรมมี สาขาผู้บรรเลงเดี่ยวยอดเยี่ยม (ไม่ร่วมวงออร์เคสตรา) ในปี 2006, รางวัลแกรมมี สาขาผู้บรรเลงเดี่ยวยอดเยี่ยม (ร่วมวงออร์เคสตรา) ในปี 2006
วินโดวส์เนปจูน
เนปจูน  เป็นรุ่นหนึ่งของไมโครซอฟท์ วินโดวส์ ซึ่งอยู่ภายใต้การพัฒนาในปี พ.ศ. 2542 (ค.ศ. 1999) โดยใช้พื้นฐานของวินโดวส์ 2000 ซึ่งจะนำมาแทนที่ระบบปฏิบัติการเชื้อสายวินโดวส์ 9x และยังถูกวางแผนไว้ว่าจะให้เป็นวินโดวส์รุ่นแรกที่พัฒนาขึ้นโดยใช้พื้นฐานของวินโดวส์เอ็นทีที่จะวางจำหน่ายให้กับผู้ใช้ตามบ้านอีกด้วย
ในวินโดวส์เนปจูนได้เพิ่มคุณลักษณะใหม่ๆบางอย่างเข้ามา เช่น ไฟร์วอลล์ ซึ่งได้ถูกรวมอยู่ในวินโดวส์เอกซ์พีอีกด้วย และยังเพิ่มหน้าจอล็อกอินเช่นเดียวกับวินโดวส์เอกซ์พี และยังประกอบด้วยส่วนติดต่อผู้ใช้ใหม่ เช่น Activity Centers เป็นต้น
ต้นปี พ.ศ. 2543 (ค.ศ. 2000) ไมโครซอฟท์ร่วมกับทีมที่พัฒนาวินโดวส์เนปจูน เพื่อพัฒนาวินโดวส์โอดิสซีย์ซึ่งเป็นรุ่นอัพเกรดของวินโดวส์ 2000 สำหรับลูกค้าทางธุรกิจ ต่อมาทีมนั้นได้ทำโครงการใหม่ โดยเอาวินโดวส์เนปจูนกับวินโดวส์โอดิสซีย์มารวมเข้าด้วยกัน ใช้ชื่อรุ่นว่า "วิสต์เลอร์" ซึ่งได้ถูกเปิดตัวเมื่อปลายปี พ.ศ. 2544 (ค.ศ. 2001) ในชื่อวินโดวส์เอกซ์พี ในตอนนั้นเอง ไมโครซอฟท์ก็ได้เปิดตัวระบบปฏิบัติการซึ่งถูกพัฒนาจากดอสสำหรับใช้งานทั่วไปเรียกว่า วินโดวส์มี
ระหว่างการพัฒนา ได้วางแผนจะเปิดตัว service pack ห้ารุ่นด้วยกัน ใน Microsoft Anti-Trust documents แสดงให้เห็นว่าวินโดวส์เนปจูนได้มีชื่อผู้สำเร็จอีกชื่อหนึ่งว่า ไทรทัน ซึ่งเป็นการปรับปรุงขนาดเล็กด้วยการเปลี่ยนส่วนติดต่อผู้ใช้เล็กน้อย และได้วางแผนจะเปิดตัว service pack แล้ว
คัมภีร์มหาวงศ์
เจ้าอุปราช (พิมพิสาร)
การโค่นล้มอำนาจเดือนพฤษภาคม
Circulatory shock
เป็นลม
แบ็บ
หน้ามืด
ความสวยงาม
ระบบโครงกระดูก
เธอ (เพลงค็อกเทล)
"เธอ" เป็นซิงเกิลของวงค็อกเทล วงดนตรีแนวคลาสสิกร็อกร่วมสมัย จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 28 เมษายน พ.ศ. 2557 เพลงนี้ยังถูกรวมในอัลบั้ม "เดอะลอดส์ออฟมิสเซอรี" ในปี พ.ศ. 2557 และเพลง เธอ ที่ถูกนำไปร้องเพลงโดยในรายการ The Mask Singer หน้ากากนักร้อง นำไปร้องโดยหน้ากากนํ้าพริกหมู
มิวสิกวิดีโอนี้กำกับโดย วิเชียร ฤกษ์ไพศาล ถ่ายทำกันที่จังหวัดจันทบุรี โดยแบ่งเป็น 2 เวอร์ชัน ได้แก่ เวอร์ชันเต็ม ซึ่งเผยแพร่เมื่อ 28 เมษายน พ.ศ. 2557 และ Cut Version เผยแพร่เมื่อ 5 พฤษภาคม พ.ศ. 2557 เป็นเรื่องราวความรักข้ามภพของหนุ่มสาวท่ามกลางไฟสงครามของทหารหนุ่ม (แสดงโดย อนันดา เอเวอร์ริ่งแฮม) ที่หลงรักสาวเวียดกง (แสดงโดย รวีวรรณ บุญประชม)
วัดหน้าต่างนอก
วัดหน้าต่างนอก ตั้งอยู่ที่ ตำบลหน้าไม้ อำเภอบางไทร จังหวัดพระนครศรีอยุธยา ที่ดินที่ตั้งวัดมีเนื้อที่ 11 ไร่ 2 งาน
วัดหน้าต่างนอกตั้งขึ้นในสมัยปลายกรุงศรีอยุธยา หรือ เมื่อประมาณ พ.ศ. 2300 โดยหลวงปู่เณร เป็นผู้ก่อตั้ง วัดหน้าต่างนอกได้รับการรับรองสภาพวัดจาก สำนักงานพระพุทธศาสนาแห่งชาติ หนังสือรับรองที่ พศ 0003/6205 เมื่อวันที่ 24 มิถุนายน พ.ศ. 2547 โดยมี นางบุญศรี พานะจิตต์ เป็นรองผู้อำนวยการ ปฏิบัติราชการแทนผู้อำนวยการสำนักงานพระพุทธศาสนาแห่งชาติ เป็นผู้เซ็นรับรอง
วัดหน้าต่างนอก พระนครศรีอยุธยา
มารี เฮนเรียตเทอแห่งออสเตรีย สมเด็จพระราชินีแห่งเบลเยียม
ศาลอนุญาโตตุลาการถาวร
ศาลอนุญาโตตุลาการถาวร  เป็นองค์การระหว่างประเทศตั้งอยู่ที่กรุงเฮก ประเทศเนเธอร์แลนด์ ตั้งขึ้นในปี 2442 ในการประชุมสันติภาพเฮกครั้งแรก PCA ส่งเสริมการแก้ไขข้อพิพาทซึ่งเกี่ยวข้องกับรัฐ หน่วยการปกครองรัฐ (state entity) องค์การระหว่างประเทศและภาคีเอกชนโดยสนับสนุนการสถาปนาศาลอนุญาโตตุลาการและส่งเสริมงานของศาลเหล่านั้น PCA ต่างจากศาลยุติธรรมระหว่างประเทศซึ่งตั้งอยู่ในอาคารเดียวกัน คือ วังสันติภาพในกรุงเฮก
Permanent Court of Arbitration
ปฏิบัติการโพรเทกทิฟเอดจ์
ความไม่สงบนิยมรัสเซียในประเทศยูเครน พ.ศ. 2557
ซาบีนา อัลทินเบโควา
ซาบีนา อัลตืนเบโควา
จังหวัดเซแลนด์
จังหวัดเฟลโวลันด์
จังหวัดฟรีสแลนด์
จังหวัดโอเวอร์เอเซิล
สมเด็จพระราชาธิบดีชญาเนนทรแห่งเนปาล
สมเด็จพระเจ้ามเหนทรแห่งเนปาล
สมเด็จพระราชาธิบดีพีเรนทรแห่งเนปาล
สมเด็จพระราชาธิบดีทิเปนทรแห่งเนปาล
สมเด็จพระเจ้าตริภูวนแห่งเนปาล
รายชื่อภาพยนตร์แอนิเมชันที่ทำเงินสูงสุด
บทความนี้ประกอบด้วยตารางที่เรียงลำดับภาพยนตร์แอนิเมชันที่ทำเงินสูงสุด, ภาพยนตร์แอนิเมชันที่ทำเงินสูงสุดในแต่ละรูปแบบ, เส้นเวลาของภาพยนตร์แอนิเมชันที่ทำเงินสูงสุดและภาพยนตร์แอนิเมชันชุดที่ทำเงินสูงสุด โดยเรียงลำดับจากจำนวนเงินที่ทำได้จากการฉายในโรงภาพยนตร์เท่านั้น ไม่รวมรายได้จากการขายโฮมวิดีโอ, การขายสิทธิ์ในการฉายผ่านทางโทรทัศน์และสินค้าจากภาพยนตร์
ภาพยนตร์แอนิเมชันสำหรับครอบครัวนั้นทำเงินได้อย่างสม่ำเสมอในบ็อกซ์ออฟฟิศ โดยเฉพาะ ดิสนีย์ ที่มีภาพยนตร์ออกฉายมากมายก่อนจะถึงยุคโฮมวิดีโอ โดยภาพยนตร์ "อะลาดิน" และ "เดอะไลอ้อนคิง" จาก วอลต์ดิสนีย์แอนิเมชันสตูดิโอส์ นั้นต่างเคยเป็นภาพยนตร์แอนิเมชันที่ทำเงินสูงสุดในช่วงปีที่ฉาย ต่อมา ดิสนีย์แอนิเมชันก็ประสบความสำเร็จกับ "ผจญภัยแดนคำสาปราชินีหิมะ" และ "ผจญภัยปริศนาราชินีหิมะ" นอกจากดิสนีย์แล้ว พิกซาร์ ก็ประสบความสำเร็จกับภาพยนตร์เรื่อง "รวมเหล่ายอดคนพิทักษ์โลก 2", ภาพยนตร์ชุด "ทอย สตอรี่", ภาพยนตร์ชุด "ฟายดิงนีโม" และ "มหัศจรรย์อารมณ์อลเวง" ซึ่งทำเงินได้ดีในบ็อกซ์ออฟฟิศ นอกจากพิกซาร์แล้ว ยังมีภาพยนตร์จากภาพยนตร์ชุด "เชร็ค", "ไอซ์ เอจ", "มาดากัสการ์" และ "มิสเตอร์แสบร้ายเกินพิกัด" ซึ่งประสบความสำเร็จเช่นกัน ภาพยนตร์ชุด "ปีเตอร์ แพน", "เมาคลีลูกหมาป่า", "กวางน้อย...แบมบี้" และ "เดอะไลอ้อนคิง" กลับมาประสบความสำเร็จอีกครั้ง หลังห่างหายจากการทำเงินไปหลายทศวรรษ
ภาพยนตร์แอนิเมชันที่ทำเงินสูงสุด.
ตารางด้านล่างแสดงภาพยนตร์แอนิเมชันที่ทำเงินสูงสุดโดยใช้สกุลเงินดอลลาร์สหรัฐ ภาพยนตร์หลายเรื่องที่เข้าฉายในช่วงศตวรรษที่ 20 ไม่ปรากฏในตารางนี้ เนื่องจากไม่มีการปรับตัวเลขตามอัตราเงินเฟ้อ เป็นผลให้ภาพยนตร์สี่สิบเก้าเรื่องจากห้าสิบอันดับแรก เป็นภาพยนตร์ที่ฉายหลังปี ค.ศ. 2000 ถ้าปรับตัวเลขตามอัตราเงินเฟ้อแล้ว "สโนว์ไวท์กับคนแคระทั้งเจ็ด" จะกลายเป็นภาพยนตร์ทำเงินสูงสุด โดยทำเงิน ดอลลาร์สหรัฐ ภาพยนตร์สิบสองอันดับแรกในตารางนี้ อยู่ในห้าสิบอันดับภาพยนตร์ที่ทำเงินสูงสุดตลอดกาล โดยอยู่ในอันดับที่ 8, 12, 18, 20, 23, 35, 36, 41, 43 และ 46 ตามลำดับ ภาพยนตร์สิบอันดับแรกทำเงินทั่วโลกมากกว่า 1 พันล้านดอลลาร์สหรัฐ ภาพยนตร์ทุกเรื่องเป็นภาพยนตร์คอมพิวเตอร์แอนิเมชัน ยกเว้น "เดอะไลอ้อนคิง" (1994) และ "เดอะซิมป์สันส์มูฟวี่" (2007)
ภาพยนตร์แอนิเมชันที่ทำเงินสูงสุดในแต่ละรูปแบบ.
ตารางต่อไปนี้คือรายชื่อภาพยนตร์คอมพิวเตอร์แอนิเมชันที่ทำเงินสูงสุด ภาพยนตร์ทุกเรื่องใน 50 อันดับแรกเป็นภาพยนตร์ที่ฉายหลังปี ค.ศ. 2000
ภาพยนตร์ทุกเรื่องในแฟรนไชส์ "มิสเตอร์แสบร้ายเกินพิกัด", "กังฟูแพนด้า", "ไฟน์ดิงนีโม" และ "รวมเหล่ายอดคนพิทักษ์โลก" ปรากฏในตารางนี้ เช่นเดียวกับภาพยนตร์ชุดหลักในแฟรนไชส์ "มาดากัสการ์" ส่วนภาพยนตร์ในแฟรนไชส์ "ทอย สตอรี่", "เชร็ค", "ไอซ์ เอจ" และ "อภินิหารไวกิ้งพิชิตมังกร" มักจะปรากฏในตารางนี้อยู่บ่อยครั้ง
ภาพยนตร์ 48 เรื่องแรกในตารางนี้อยู่ในตารางรายชื่อภาพยนตร์แอนิเมชัน 50 เรื่องแรกที่ทำเงินสูงสุดด้วยเช่นกัน ภาพยนตร์ 10 เรื่องแรกก็อยู่ในรายชื่อภาพยนตร์ที่ทำเงินสูงสุดและภาพยนตร์ 10 เรื่องแรกในตารางก็ทำเงินมากกว่า 1 พันล้านดอลลาร์สหรัฐทั่วโลก
สตอปโมชัน.
ตารางต่อไปนี้คือรายชื่อภาพยนตร์แอนิเมชันแบบสตอปโมชันทำเงินมากกว่า 10 ล้านดอลลาร์สหรัฐ ภาพยนตร์ทุกเรื่องในแฟรนไชส์ "วอลเลซแอนด์กรอมมิท" และ "แกะซ่าฮายกก๊วน" มีชื่ออยู่ในตารางนี้ด้วยภาพยนตร์สามเรื่อง
ดั้งเดิม.
นี่คือรายชื่อภาพยนตร์แอนิเมชันแบบดั้งเดิมที่ทำเงินสูงสุด
เส้นเวลาของภาพยนตร์แอนิเมชันที่ทำเงินสูงสุด.
ณ ปัจจุบันมีภาพยนตร์แอนิเมชัน 7 เรื่องที่ทำเงินสูงสุดในช่วงเวลาที่แตกต่างกัน โดยมี 4 เรื่องเป็นของ ดีสนีย์ 2 เรื่องเป็นของ พิกซาร์ และ 1 เรื่องเป็นของ ดรีมเวิร์กส
โดย สโนว์ไวท์กับคนแคระทั้งเจ็ด รักษาตำแหน่งได้นานที่สุดถึง 55 ปี ขณะที่ อะลาดิน รักษาตำแหน่งได้สั้นที่สุดคือ 1 ปี เดอะ ไลอ้อน คิง เป็นภาพยนตร์แอนิเมชันแบบดั้งเดิมเรื่องสุดท้ายที่รักษาตำแหน่ง เชร็ค 2 และ ทอย สตอรี่ 3 เป็นภาพยนตร์ภาคต่อที่รักษาตำแหน่งทำเงินสูงสุด และ นีโม...ปลาเล็ก หัวใจโต๊...โต เป็นภาพยนตร์แอนิเมชันแบบคอมพิวเตอร์เรื่องแรกในศตวรรษที่ 21 ที่รักษาตำแหน่งทำเงินสูงสุด
แฟรนไชส์และภาพยนตร์แอนิเมชันชุดที่ทำเงินสูงสุด.
ภาพยนตร์แอนิเมชันชุดสี่ชุดแรกนั้นจัดอันดับอยู่ใน ภาพยนตร์ชุดที่ทำเงินสูงสุด โดยอยู่ที่ 15, 17, 19, 20, 22 และ 23 ตามลำดับ "มิสเตอร์แสบร้ายเกินพิกัด" เป็นภาพยนตร์แอนิเมชันชุดที่ทำเงินสูงสุดด้วยจำนวนเงิน 3.7 พันล้านดอลลาร์สหรัฐ เป็นหนึ่งในสองภาพยนตร์แอนิเมชันชุดที่มีภาพยนตร์ที่ทำเงินทั่วโลกมากกว่า 1 พันล้านดอลลาร์สหรัฐ จำนวนสองเรื่อง อีกภาพยนตร์ชุดหนึ่งคือ ' ภาพยนตร์แอนิเมชันชุด ' เป็นแฟรนไชส์ที่มีค่าเฉลี่ยต่อภาพยนตร์มากที่สุด โดยอยู่ที่ 1.3 พันล้านดอลลาร์สหรัฐ (ไม่ปรับอัตราเงินเฟ้อ) ทุกแฟรนไชส์ของ พิกซาร์, ดรีมเวิกส์แอนิเมชัน, และ ปรากฏอยู่ในตารางนี้ ทุกแฟรนไชส์ต้องมีภาพยนตร์ฉายในโรงภาพยนตร์อย่างน้อยสองเรื่องถึงจะปรากฏอยู่ในตารางนี้
แมททิว แอนเดอร์สัน
แมททิว จอห์น แอนเดอร์สัน (; 18 เมษายน ค.ศ. 1987) เป็นนักกีฬาวอลเลย์บอลชาวอเมริกัน ผู้ทำหน้าที่ร่วมกับสโมสรโมเดนาวอลเลย์
แมททิวเกิดเมื่อวันที่ 18 เมษายน ค.ศ. 1987 ในเมืองบัฟฟาโล เป็นลูกคนสุดท้องในบรรดาลูก 5 คน (เจนนิเฟอร์, โจเลย์, เอมีและโจชัว โจเลย์และเอมี) ของไมเคิลและแนนซี แอนเดอร์สัน โจเอลและเอมีพี่สาวของแมททิวทั้งคู่เป็นนักวอลเลย์บอลในสมัยเรียน
แมททิวเริ่มต้นเล่นวอลเลย์บอลที่โรงเรียนมัธยมปลายเวสต์เซเนกา ตั้งอยู่ชานเมืองของบัฟฟาโล ตอนอายุ 14 ปี เขาเคยลองเล่นกีฬาฟุตบอลในตำแหน่งผู้รักษาประตู แต่กีฬาฟุตบอลนี้ดูเหมือนจะน่าเบื่อสำหรับเขา แมททิวลงแข่งให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 21 ปี ในการแข่งขันวอลเลย์บอลเยาวชนชายชิงแชมป์นอร์เซกา 2013 ในเม็กซิโก และวอลเลย์บอลชายชิงแชมป์โลก รุ่นอายุไม่เกิน 21 ปี 2007 ในโมร็อกโก
เขาได้ลงเล่นในเอ็นซีเอเอแชมเปียนชิปให้กับมหาวิทยาลัยเพนซิลเวเนียสเตต ซึ่งเขาได้รับรางวัลอีไอวีเอผู้เล่นยอดเยี่ยมแห่งปี, เอวีซีเอผู้เล่นแห่งปี ในปี ค.ศ. 2008 และได้รับรางวัลผู้เล่นยอดเยี่ยมในรอบสุดท้าย ในเดือนมิถุนายนของปีเดียวกันแมทธิว แอนเดอร์สันได้เปิดตัวในนามทีมชาติชุดใหญ่ของทีมชาติสหรัฐ และได้เข้าร่วมแข่งขันวอลเลย์บอลชายแพน-อเมริกันคัพ 2008
เมื่อวันที่ 1 กรกฎาคม ค.ศ. 2008 เขาได้ประกาศว่าเขาจะย้ายทีมในปี ค.ศ. 2009 และเซ็นสัญญากับสโมสรฮุนไดแคปพิทอลสกายวอล์คเกอร์ สโมสรวอลเลย์บอลในประเทศเกาหลีใต้ ในฤดูกาลแรกแอนเดอร์สันได้ช่วยสโมสรสกายวอล์กเกอร์ ครั้งแรกโดยแพ้ด้วยคะแนน 3-1 เซท ในการชิงชนะเลิศ ฤดูกาล 2010-2011 เขาได้เล่นให้สโมสรตนโนกัลลีโปวีโบวาเลนเตีย สโมสรวอลเลย์บอลในประเทศอิตาลี จากนั้นเขาได้ย้ายไปอยู่สโมสรคาซาโมเดนา ตั้งแต่ปี ค.ศ. 2012 เขาได้เล่นให้กับสโมสรเซนิตคาซันในประเทศรัสเซีย เขาได้รับเหรียญทองแดงในการแข่งขันรัสเซียนแชมเปียนชิพ และซีอีวีแชมเปียนส์ลีกในฤดูกาล 2012-2013 ต่อมาในฤดูกาล 2013-2014 ทีมของเขาเป็นแชมป์รัสเซียนแชมเปียนชิพ และแอนเดอร์สันได้รับรางวัล "ผู้เล่นทรงคุณค่า" ในลีกรัสเซีย
เมื่อวันที่ 29 ตุลาคม ค.ศ. 2014 แอนเดอร์สันได้หยุดเล่นวอลเลย์บอลอาชีพของเขา เขาขอยกเลิกสัญญากับเซนิตคาซันเพราะอยู่ในช่วงภาวะโรคซึมเศร้า เมื่อวันที่ 26 ธันวาคม ค.ศ. 2014 แอนเดอร์สันประกาศว่าเขากลับไปเล่นให้กับเซนิตคาซัน แต่เฉพาะในการแข่งขันซีอีวีแชมเปียนส์ลีกเท่านั้น
เมื่อวันที่ 13 กุมภาพันธ์ ค.ศ. 2017 แอนเดอร์สันได้เซ็นสัญญาที่กับเซนิตคาซันอีกหนึ่งฤดูกาล
เมื่อวันที่ 12 เมษายน ค.ศ. 2019 แอนเดอร์สันได้เซ็นสัญญาในฤดูกาล 2019–20 กับสโมสรโมเดนาวอลเลย์ ในอิตาลี
สิ่งเสพติด
สิบวันล่าคดีอันตราย
สิบวันล่าคดีอันตราย หรือ รีเซ็ต  เป็นละครโทรทัศน์ซึ่งมี ชอน จองมยอง และ คิม โซฮยอน แสดงนำ โดยออกอากาศทาง สถานีโทรทัศน์ OCN ทุกวันอาทิตย์ เวลา 23:00 น. (เวลาท้องถิ่นของเกาหลีใต้) ความยาว 10 ตอน เริ่มออกอากาศ 24 สิงหาคม พ.ศ. 2557
เนื่องจาก ซึงฮี (แสดงโดย คิม โซฮยอน) หญิงสาวผู้เป็นรักแรกของ ชา อูจิน (แสดงโดย ชอน จองมยอง) ถูกฆาตกรรมเมื่อ 15 ปีก่อน เพื่อหาฆาตกรที่สังหารเธอให้พบ อูจินจึงเป็นอัยการและอุทิศตนเพื่อนำอาชญากรในคดีอุกฉกรรจ์มารับโทษ และเมื่อเหลืออีกสิบวันคดีของซึงฮีจะหมดอายุความ อูจินได้พบกับ โจ อึนบี (แสดงโดย คิม โซฮยอน) เด็กสาวอายุ 15 ปี ที่มีหน้าตาเหมือนกันกับ ซึงฮี การพบกันระหว่างคนทั้งสองคนทำให้เกิดเหตุการณ์ต่างๆ ส่งผลให้อูจินใกล้ที่จะค้นพบความจริงเกี่ยวกับอาชญากรรมเมื่อ 15 ปีก่อน แต่จากการที่อึนบีเข้ามาพัวพันกับการสืบสวนทำให้เธอกลายเป็นเป้าหมายใหม่ของฆาตกร
SET50 Index
Reset (2014 TV series)
กรกฎาคม พ.ศ. 2557
กรกฎาคม พ.ศ. 2557 เป็นเดือนที่ 7 ของปี พ.ศ. 2557 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
การสะท้อน (เรขาคณิต)
จอร์จ เลอแมตร์
แวนด้า
แวนด้า (; ย่อชื่อในพืชสวนทางการค้าเป็น "V.,") เป็นกล้วยไม้สกุลหนึ่งในวงศ์กล้วยไม้ ("Orchidaceae") ซึ่งเป็นสกุลไม่ใหญ่นัก (ประมาณ 87 สปีชีส์) แต่เป็นไม้ดอกสำคัญที่ใช้ในการจัดดอกไม้ กล้วยไม้สกุลนี้ได้รับการพัฒนามากที่สุดในกลุ่มกล้วยไม้ทั้งหมดในวงศ์กล้วยไม้ ("Orchidaceae") โดยมีราคาแพงมากในการจัดสวนดอกไม้เนื่องจากเป็นกล้วยไม้ที่มีความสวยงาม มีกลิ่นหอม ทนทาน และสีสันที่จัดจ้าน การปลูกแวนด้าแพร่หลายทั่วเอเชียตะวันออก, เอเชียตะวันออกเฉียงใต้ และเกาะนิวกินี รวมถึงยังมีบางสายพันธุ์ในรัฐควีนส์แลนด์ และบางเกาะในมหาสมุทรแปซิฟิกฝั่งตะวันตก
ชื่อ "แวนด้า" มีที่มาจากภาษาสันสกฤต (वन्दाका) ที่เรียกแวนด้าสายพันธุ์ "Vanda roxburghii" (ชื่อพ้องกับ "Vanda tessellata")
แวนด้าส่วนใหญ่เป็นกล้วยไม้อิงอาศัย แต่บ้างบางพันธุ์ก็เป็นกล้วยไม้ขึ้นบนหิน หรือเป็นกล้วยไม้ที่ขึ้นบนดิน ที่กระจายอยู่ในอินเดีย เทือกเขาหิมาลัย เอเชียตะวันออกเฉียงใต้ อินโดนีเซีย ฟิลิปปินส์ นิวกินี ทางใต้ของจีน และทางตอนเหนือของออสเตรเลีย
สกุลนี้เติบโตโดยอาศัยการแตกใบด้านข้าง และใบจะสูงไปเรื่อยๆ ตามหลักที่ยึดเอาไว้ ในบางสายพันธุ์ใบจะแบนๆ แต่ส่วนใหญ่แล้วใบจะกว้าง ใบรีรูปไข่ ตรงกลางเป็นร่อง (strap-leaves) ในขณะที่กล้วยไม้สกุลอื่นมีใบกลม (ทรงกระบอก) ใบอวบน้ำเพื่อปรับตัวให้เก็บกักน้ำหากเข้าสู่ช่วงแล้งน้ำ ลำต้นของแวนด้ามีขนาดที่แตกต่างกันไป ซึ่งมีบางสายพันธุ์ที่เป็นพันธุ์แคระซึ่งความยาวไม่กี่เมตร แวนด้าสามารถปลูกให้ต้นใหญ่ได้ในเรือนปลูกและในการเพาะเลี้ยงในเรือนปลูก และในสายพันธุ์ไว้อิงอาศัย จะสามารถแผ่ขยายลำต้นได้ใหญ่มากโดยอาศัยระบบรากอากาศซึ่งแผ่ไปทุกทิศทาง
ในช่อดอกจะมีดอกลักษณะแบนรวมกันหลายดอกแผ่ออกด้านข้างในหนึ่งช่อ ส่วนใหญ่มีสีเหลือง-น้ำตาล และมีจุดสีน้ำตาล แต่ก็มีสีขาว เขียว ส้ม แดง และสีไวน์แดงด้วย ที่ปากดอกมีเดือยเล็กๆ แวนด้าออกดอกได้บ่อยทุกๆ สองสามเดือน และดอกยังบานทนได้ถึงสองถึงสามสัปดาห์
กล้วยไม้แวนด้าจำนวนมาก โดยเฉพาะอย่างยิ่ง พันธุ์ "Vanda coerulea" (ฟ้ามุ่ย) อยู่ในภาวะใกล้สูญพันธุ์ เนื่องจากการเข้าถึงถิ่นที่อยู่จึงทำให้พบเห็นกันไม่บ่อยนัก อีกทั้งยังพบเห็นได้ไม่บ่อยนักในพื้นที่ป่าที่ได้รับการรบกวนที่ได้รับแสงแดดจัด มันมักจะถูกคุกคามและเสี่ยงจากการถูกทำลายถิ่นที่อยู่ มีการห้ามการค้าและการส่งออกกล้วยไม้แวนด้าป่าสีน้ำเงิน (สายพันธุ์"Vanda coerulea") หรือฟ้ามุ่ย และ"แวนด้า"ป่าอื่นโดยชื่อของกล้วยไม้ต้องห้ามในการซื้อขายจะถูกขึ้นบัญชีในภาคผนวกที่สองของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์
แวนด้าเป็นหนึ่งในห้าของสกุลกล้วยไม้ที่มีการปลูกในสวนกล้วยไม้มากที่สุด เพราะว่ามันมีดอกที่มีงดงามมากที่สุดในบรรดาพืชวงศ์กล้วยไม้ทั้งหมด แวนด้ามีส่วนสนับสนุนอย่างมากในงานของนักผสมพันธุ์พืช ในการสร้างสรรค์ไม้ดอกเพื่อส่งตลาดไม้ตัดดอกแวนด้าสายพันธุ์"Vanda coerulea"(ฟ้ามุ่ย)เป็นหนึ่งในกล้วยไม้ไม่กี่ชนิดที่ให้ดอกสีน้ำเงิน(จริงๆแล้วเป็นสีม่วงอมน้ำเงิน) ซึ่งได้สีที่น่าพึงพอใจมากในการผสมพันธุ์ข้ามชนิดและการผสมข้ามสายพันธุ์
กล้วยไม้สีน้ำเงินมักจะหายากในกล้วยไม้ มีเพียงกล้วยไม้พันธุ์ Thelymitra crinita ในสายพันธุ์ terrestrial เท่านั้นจากออสเตรเลียเท่านั้น ที่ให้"สีน้ำเงิน" จริงๆในขณะที่พันธุ์ Aganisia cyanea สายพันธุ์ที่ขึ้นในที่ลุ่มทางตอนเหนือและตอนใต้ของทวีปอเมริกา เป็นพันธุ์ที่เพาะเลี้ยงยาก แต่ให้ดอกสีน้ำเงินเมทัลลิค ทั้งสองสายพันธุ์นี้เหมือนแวนด้ามาก ซึ่งกลีบดอกมีสีม่วงอมน้ำเงินแต้มอยู่ในกลีบดอกอีกด้วย
แวนด้าพันธุ์"Vanda dearei" เป็นต้นหลักที่ให้สีเหลืองในการผสมพันธุ์แวนด้า สายพันธุ์"Vanda" Miss Joaquim เป็นแวนด้าดิน ซึ่งผสมพันธุ์ตามธรรมชาติกับกล้วยไม้ดิน(ที่มีใบทรงกระบอก) และเป็นดอกไม้ประจำชาติของประเทศสิงคโปร์
แวนด้าไม่สามารถปลูกโดยการขยายหัว(เทียม) แต่ปลูกด้วยการแยกหน่อ ใบทนแล้งได้ และบางพันธุ์มีใบกลม เป็นทรงกระบอก สายพันธุ์ส่วนใหญ่ของสกุลแวนด้าเกือบจะทุกสายพันธุ์ เป็นพืชอิงอาศัยที่มีขนาดใหญ่มากที่ถูกพบในถิ่นอาศัยที่ได้รับการรบกวน และต้องการแสงแดดมาก แวนด้าที่ปลูกจะมีระบบรากขนาดใหญ่ บางสายพันธุ์จะมีกิ่งแขนกลักษณะคล้ายเสาเพื่อมช้ในการยึดเกาะ และทำให้ต้นโตเป็นต้นใหญ่ได้อย่างรวดเร็ว
การปลูกนี้ต้องการการดูแลเอาใจใส่อย่างสม่ำเสมอในปิดปลิดใบแห้งออก สายพันธุ์ที่อาศัยกระเช้าเกาะจะเติบโตได้ดีที่สุด ในกระบะไม้ก้นโปร่งขนาดใหญ่ เพื่อให้ระบบรากอากาศขยายิได้อย่างอิสระ การรบกวนหรือตัดรากแวนด้าที่เจริญเติบโตเต็มที่ออกจำนวนมาก โดยเฉพาะอย่างยิ่ง แวนด้าและสายพันธุ์เอื้องกุหลาบ อาจทำให้ออกดอกน้อย และอาจไม่ออกดอกในฤดูนั้นหรืออาจจะนานกว่านั้น การปลูกจึงต้องไม่รบกวนหรือทำลายระบบรากในขณะที่ต้นกำลังจะโตเต็มที่ แวนด้าพันธุ์ใบกลมจะเพาะพันธุ์ได้ง่ายมากๆ
การเพาะเลี้ยงแวนด้าให้รากของแวนด้าเปลือย และในพันธุ์ที่ยึดติดกับกระเช้าปลูกจำเป็นต้องรดน้ำต้นไม้ทุกวัน และให้ปุ๋ยทุกสัปดาห์เนื่องจากแวนด้าต้องการปุ๋ยมาก (กินปุ๋ย)ในการปลูกแวนด้าในโรงเรือน แวนด้าสามารถเติบโตได้ภายนอกอาคารที่ให้ร่มเงาบ้าง เช่นในฮาวาย กุญแจสำคัญในการปลูกแวนด้าพันธุ์ที่ยึดกับกระเช้าปลูกให้ประสบความสำเร็จนั้น ต้องมีปัจจัยที่ดีในการเจริญเติบโต การปลูกที่มีปัจจัยทางสิ่งแวดล้อมซึ่งไม่เอื้ออำนวยและระบบการให้น้ำที่ไม่ดี ส่งผลให้ใบล่วง ลำต้นแห้งลีบ ลำต้นหงิกงอ และลำต้นโทรมได้ แวนด้าพันธุ์ปลูกในกระเช้าปลูกจึงไม่ใช่กล้วยไม้ของผู้ที่เริ่มปลูกกล้วยไม้ ซึ่งมันต้องการการควบคุมการเจริญเติบโตเพื่อบรรลุความสำเร็จในการเพาะเลี้ยง
ในการศึกษาระดับโมเลกุลของสกุล "แวนด้า" ล่าสุด มีการรวมสกุล "Ascocentrum", "Neofinetia" และ "Euanthe" ในอดีตเข้ากับชื่อพ้อง "แวนด้า" ด้วย
รายชื่อด้านล่างเป็นสายพันธุ์ "แวนด้า" ที่ได้รับการยอมรับจากรายการตรวจสอบโลกของตระกูลพืชที่เลือก (World Checklist of Selected Plant Families) ในเดือนมกราคม ค.ศ. 2019:
ลูกผสมข้ามสายพันธุ์.
นี่คือรายชื่อลูกผสมข้ามสายพันธุ์ ถึงแม้ว่ามีหลายสายพันธุ์ที่เป็นโมฆะเพราะมีการเปลี่ยนแปลงเส้นอนุกรมวิธาน เช่น "Ascocenda" ("Ascocentrum" x "Vanda") กับ "Vandofinetia" ("Vanda" x "Neofinetia") ไม่เป็นที่ยอมรับอีกต่อไป เพราะทาง RHS ลดสถานะทั้ง "Ascocentrum" และ "Neofinetia" ให้เป็นชื่อพ้องของแวนด้า:
แอร์เช
อดอล์ฟ แซกซ์
วงศ์ปลาวูล์ฟฟิช
วงศ์ปลาวูล์ฟฟิช  เป็นวงศ์ของปลาน้ำจืดวงศ์หนึ่ง ใช้ชื่อวิทยาศาสตร์ว่า Erythrinidae ในอันดับปลาคาราซิน (Characiformes)
ปลาวูล์ฟฟิช เป็นปลาคาราซินกินเนื้อ ที่มีรูปร่างทรงกระบอก หัวใหญ่ ปากกว้าง ในปากมีฟันแหลมคมขนาดใหญ่ซึ่งมีเดือยเชื่อมต่อ มีช่องว่างระหว่างซี่ฟันห่างพอสมควร มีแรงกัดอย่างรุนแรง เมื่อเปรียบเทียบกันแล้วยังถือว่าอันตรายกว่าปลาปิรันยาเสียด้วยซ้ำ
เป็นปลาที่พบกระจายพันธุ์ในแหล่งน้ำขนาดใหญ่ เช่น แม่น้ำโตกันตินส์, แม่น้ำซูรินาม, แม่น้ำโกรันไตน์, แม่น้ำเอสเซกวีโบ ในทวีปอเมริกาใต้ รวมถึงพบได้ในบางแหล่งน้ำ เช่น หนองน้ำหรือลำห้วย โดยปลาจะอยู่รวมกันเป็นฝูงหลาย ๆ ตัว
ปลาวูล์ฟฟิช เป็นปลาที่มีพฤติกรรมดุร้ายก้าวร้าวมาก มีรายงานว่า ในปลาขนาดใหญ่เคยกระโดดกัดแขนหรือเท้ามนุษย์ที่อยู่บนบก รวมถึงกระโจนขึ้นมาจากน้ำจับเอาสุนัขขนาดเล็กหรือลิงหรือนกลงไปกินเป็นอาหารมาแล้วในซูรินาม ในภาษาพื้นเมืองจะเรียกปลาในวงศ์นี้ว่า อันจูมาร่า (Anjumara) หรือ ตราฮิร่า (Trahira) ขนาดโตเต็มที่อาจยาวได้ถึง 90 เซนติเมตร (35 นิ้ว) ในปลาชนิดที่มีขนาดเล็กมีขนาดเล็กกว่าชนิดที่มีขนาดใหญ่ที่สุดได้ถึง 10 เท่า ในบางชนิดสามารถฮุบอากาศผ่านเข้าไปในร่างกายโดยไม่ต้องผ่านเหงือก จึงสามารถมีชีวิตอยู่ได้ในแหล่งน้ำที่มีออกซิเจนต่ำ รวมถึงสามารถคืบคลานบนบกไปหาแหล่งน้ำใหม่ได้ในช่วงฤดูแล้งอีกด้วย
เป็นปลาที่ใช้บริโภคกันในทวีปอเมริกาใต้ พบซื้อขายกันในตลาดสด รวมถึงมีการเลี้ยงเป็นปลาสวยงามด้วย รวมถึงมีการตกเป็นเกมกีฬา นับว่าเป็นปลาที่เมื่อเทียบกับปลาจำพวกอื่นแล้วตกง่ายมาก รวมถึงอาจตกได้ด้วยวิธีการใช้ธนูยิงแบบพื้นเมืองอีกด้วย โดยผู้จับจะเลียนเสียงนกเพื่อล่อปลาให้เข้ามาใกล้ตลิ่งซึ่งเป็นที่น้ำตื้น จึงสามารถจับได้ง่าย
แบ่งออกได้เป็น 3 สกุล 16 ชนิด
Erythrinidae
Anjumara
Trahira
อเมลี โนโธมต์
เจ้าฟ้ามยีนไซง์
เจ้าฟ้ามยีนไซง์  เป็นพระโอรสของพระเจ้ามินดงกับพระนางและปานซีน (Letpansin) เมื่ออังกฤษตีมัณฑะเลย์แตกนั้น พระองค์ผนวชเป็นสามเณรอยู่ หลังจากนั้น พระองค์ได้ลาผนวช หนีไปกับหม่องละเพื่อซ่องสุมกำลังต่อต้านอังกฤษ กองทัพของพระองค์ตั้งมั่นโจมตีอังกฤษที่ซีบีนจี (Zibingyi) จนถูกตีแตกพ่าย จึงต้องถอยหนีไปตั้งมั่นที่มยีนไซง์ ซึ่งทำให้พระองค์เป็นที่รู้จักในชื่อเจ้าฟ้ามยีนไซง์
พระองค์พยายามรวบรวมกำลังต่อต้านอังกฤษขึ้นอีก แต่ถูกตีแตกพ่ายไปเป็นระยะ ๆ ในที่สุดพระองค์ได้ไปรวบรวมกำลังที่ยวานกาน (Ywangan) และที่ยวานกานนี่เอง พระองค์ประชวรเป็นโรคมาลาเรียและสิ้นพระชนม์ในเดือนสิงหาคม พ.ศ. 2429
การสนับสนุนอิรักของโซเวียตในสงครามอิรัก–อิหร่าน